Forkledd som en bonde tok han seg over elva til dorernes leir hvor han opptrådte provoserende overfor soldatene. I krangelen som fulgte ble Kodrus drept, og da dorerne forsto hvem de hadde drept, trakk de seg tilbake i frykt for profetien. Etter denne hendelsen bestemte athenerne at ingen i framtida var verdig til å overta kongetittelen etter Kodrus, og som erstatning innførte de tittelen arkont for byens overhode. Den første arkont var Kodrus' sønn Medon som fikk makten etter at en uoverensstemmelse med hans bror Neileus var blitt avgjort av Oraklet i Delfi i Medons favør.